Nursipalu harjutusväli

Nursipalu harjutusväli on Kaitseliidu ja Kaitseväe kasutatav sõjaväe harjutusväli, mis asub Võru maakonnas Rõuge ja Võru valla territooriumil. Harjutusvälja pindala on umbes 3300 ha.

 Ajalugu 
Nõukogude okupatsiooni perioodil oli Nursipalu harjutusväli osa Nõukogude armee Višnevski sõjaväelinnakust, kus 3703 ha suurusel alal treenisid NSV Liidu õhudessantväed ja raketibrigaad.

Nursipalu harjutusväli võeti uuesti kasutusele Vabariigi Valitsuse 14. veebruari 2008 korraldusega nr 79 "Kaitseväe Nursipalu harjutusvälja asutamine ja riigivara tasuta üleandmine".

Kaitseministeerium asus kavandama harjutusvälja arendamist eesmärgiga muuta see sobivaks mehhaniseeritud kompanii tasemel lahinglaskmistega taktikalise väljaõppe jaoks. Arenduse käigus rajatakse teid, kuivenduskraave ja metsatustatakse. Plaanis on laiendada harjutusala rohkem kui 9000 hektarile, kuigi kaitsevägi sooviks ideaalis lausa 20 000 hektarist ala."Kindralmajor Palm Nursipalu laiendusest: meie vajadused on veelgi suuremad" ERR, 29. november 2022

2024. aasta mais oli riik omandanud veerandi harjutusala laienduse alla jäävatest maadest ja kodudest ning tegeleti Tsiatsungõlmaa harjutusala (Reedo) vastuvõtulinnaku laiendamisega."Nursipalu laiendus valmib järk-järgult maade omandamise edenemise järgi" ERR, 10. mai 2024 2025. aasta alguse seisuga on riik ostnud harjutusvälja laiendamiseks kinnistuid 18 miljoni euro eest."Nursipalu laiendus teeb mõnest kodu müüjast miljonäri" Maaleht, 6. veebruar 2025

Tallinna halduskohus leidis 2025. aastal, et valitsusel oli piisavalt aega menetlemaks harjutusväljaku laiendamist riigi eriplaneeringuna ning seega olid relvaseaduse alusel tehtud valitsuse otsused harjutusvälja laiendamise kohta rutakad ja sellisel kujul sobimatud."Kohus tühistas valitsuse otsused Nursipalu harjutusvälja laiendamise kohta" ERR, 4. september 2025

Nursipalu laiendusalalt leidsid demineerijad üle tuhande sinna teise maailmasõja ajal jäetud erineva lõhkemata lõhkekeha."Demineerijad leidsid Nursipalust hulga lõhkemata lõhkekehi" ERR, 6. november 2025

 Vaata ka 
 Tsiatsungõlmaa harjutusala
 Kaitseväe keskpolügoon

 Viited 

Välislingid
Nursipalu harjutusvälja plaan
"Riigi analüüsi kohaselt on Võru lähistel ainus sobilik harjutusala Nursipalu" ERR, 2. veebruar 2023
 Kaia-Kaire Hunt. "Hirm on halb peremees. Nursipalu näitel" Sirp, 3. märts 2023 
 "Martin Herem: miks on Nursipalu harjutusvälja laiendamisega kiire?" ERR, 17. aprill 2023 

Kategooria:Eesti militaarehitised
Kategooria:Rõuge vald
Kategooria:Võru vald